Datum: 18. oktober 2023

Spoštovani starši!

Šola, ki jo obiskuje vaš otrok, je v letošnjem šolskem letu vključena v ukrep Evropske unije »šolska shema« (v nadaljevanju, ŠS), v kateri se učencem v šoli razdeljuje brezplačni dodatni obrok sadja in zelenjave ter mleka in mlečnih izdelkov.

V okviru ukrepa ŠS bo Nacionalni inštitut za javno zdravje (v nadaljevanju, NIJZ) skladno z ukrepom 9. člena Delegirane uredbe Komisije (EU) 2017/40 izvajal vrednotenje učinkovitosti ŠS. Spremljati želimo spremembe stališč, znanj, prepričanj in vedenja učencev glede uživanja sadja in zelenjave ter mleka in mlečnih izdelkov. Vrednotenje se izvaja na osnovi anketiranja (spletni vprašalniki za učence in za učitelje).

V tem šolskem letu 2023/2024 se bo na vseh vključenih šolah v ŠS izvajalo anketiranje za učence 4., 6. in 8. razredov A paralelke. Celotni vprašalnik si lahko ogledate na spletnem naslovu (pod Dokumenti in izobraževalno gradivo /Za starše): <https://www.gov.si/teme/solska-shema-sadja-zelenjave-in-mleka/>

Vljudno vas prosimo, da izpolnite spodnji obrazec, s čimer soglašate, da vaš otrok sodeluje pri vrednotenju ŠS z izpolnjevanjem vprašalnika. Učenci ga bodo v šoli izpolnjevali dvakrat (prvič na začetku, drugič pa na koncu šolskega leta), in sicer preko spletne ankete. Vsi odgovori učencev bodo obravnavani anonimno.

V kolikor želite dodatne informacije, smo vam na voljo na telefonski številki 01 2441 481 (Vida F. Turk).

Iskreno upamo na vaše sodelovanje.

Predstojnica centra za proučevanje in razvoj zdravja

Ada Hočevar Grom, dr. med., spec.

*--.--.--.--.--.--.--.--.--.--.--.--.--.--.--.--.--.--.--.--.- odrežite--.--.--.--.--.--.--.--.--.--.--.--.--.--.--..--.--.--.--.--.--.--*

*Podpisani\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ soglašam, da moj otrok \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*

*učenec \_\_\_\_\_\_\_\_\_\_\_ razreda OŠ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*sodeluje pri anketi v okviru ukrepa šolska shema v šolskem letu 2023/2024.*

*Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Vljudno vas prosimo, da soglasje vrnete razrednikom.**

Iskreno se vam zahvaljujemo za sodelovanje.

Raziskovalna skupina na Nacionalnem inštitutu za javno zdravje.